Iepirkuma LPP 2019/41

nolikuma **6.pielikums**

*PROJEKTS*

**LĪGUMS Nr. \_\_\_\_\_\_\_\_\_\_\_**

par saimniecības preču, tīrīšanas līdzekļu un higiēnas preču piegādi

Liepājā, 2019.gada \_\_.\_\_\_\_\_\_

**Liepājas pilsētas pašvaldības iestāde „Liepājas pilsētas domes Sociālais dienests”**, reģistrācijas kods 90000035266, adrese: Eduarda Veidenbauma iela 3, Liepāja, tā direktores Lindas KRASOVSKAS personā, kura rīkojas saskaņā ar Nolikumu, *turpmāk* – PASŪTĪTĀJS, no vienas puses, un

**\_\_\_\_\_\_\_\_\_\_\_\_\_**, vienotais reģistrācijas Nr.\_\_\_\_\_\_\_\_\_, *turpmāk* – PIEGĀDĀTĀJS, tās \_\_\_\_\_\_\_\_\_\_\_\_ personā, no otras puses, kopā saukti - Līdzēji un katrs atsevišķi - Līdzējs, pamatojoties uz iepirkuma “Saimniecības preču, tīrīšanas līdzekļu un higiēnas preču piegāde Liepājas pilsētas domes Sociālajam dienestam un Sociālā dienesta pakļautībā esošām sociālajām institūcijām” (LPP 2019/41), turpmāk – iepirkums, rezultātiem noslēdz šādu līgumu (turpmāk – Līgums) par sekojošo:

1. **1. LĪGUMA PRIEKŠMETS**
	1. PASŪTĪTĀJS pasūta un samaksā, bet PIEGĀDĀTĀJS piegādā un izkrauj saimniecības preces (*turpmāk* – Prece) atbilstoši Līgumam, iepirkuma Tehniskajai specifikācijai un PIEGĀDĀTĀJA tehniskajam un finanšu piedāvājumam iepirkumā (Līguma 1.pielikums “Tehniskā specifikācija, tehniskais un finanšu piedāvājums”), kā arī PIEGĀDĀTĀJA piedāvājumam Iepirkumā un PASŪTĪTĀJA pasūtījumam.
	2. PIEGĀDĀTĀJS pēc PASŪTĪTĀJA pieprasījuma nodrošina Preču piegādi uz PASŪTĪTĀJA norādītajiem objektiem atbilstoši Līguma 2.pielikumam: “Atbildīgo amatpersonu un objektu saraksts”.
	3. Preču pasūtīšanu un pieņemšanu veic PASŪTĪTĀJA Līguma izpildes atbildīgās amatpersonas, kas norādītas Līguma 2.pielikumā “Atbildīgo amatpersonu un objektu saraksts”.
	4. PASŪTĪTĀJS veic Preču pasūtīšanu un iegādi arī par Precēm, kas nav iekļautas Tehniskajā specifikācijā un PIEGĀDĀTĀJA tehniskajā un finanšu piedāvājumā, bet ir pieejamas PIEGĀDĀTĀJA Preču sortimentā veikalā vai internetveikalā atbilstoši Līguma 6.2.punktam.
2. **Līguma spēkā stāšanās un izpildes termiņš**
	1. Līgums stājas spēkā ar tā abpusējas parakstīšanas brīdi un ir spēkā līdz pilnīgai saistību izpildei.
	2. Preces pasūtījumu veikšanas periods ir 12 (divpadsmit) mēneši no Līguma spēkā stāšanās dienas.
3. **LĪGUMA KOPĒJĀ SUMMA UN PRECES CENA**
	1. Šis ir vienību cenu līgums. Preču cenas un piedāvātā atlaide, kas norādītas Līguma 1.pielikumā “Tehniskā specifikācija, tehniskais un finanšu piedāvājums” ir spēkā visā Līguma izpildes laikā, kas norādīts Līguma 2.2.punktā.
	2. Detalizētas Preces cenas norādītas Līguma 1.pielikumā*.*
	3. Ja Līguma darbības laikā PIEGĀDĀTĀJS rīko akcijas, kuru laikā Prece tiek pārdota par zemāku cenu kā norādīts Līguma 1.pielikumā*,* PIEGĀDĀTĀJS šīs akcijas laikā Precēm piemēro akcijas cenu.
	4. Līguma kopējā summā un Preces cenā atbilstoši Līguma noteikumiem ietilpst:
		1. Transportēšanas izmaksas līdz PASŪTĪTĀJA norādītajai vietai atbilstoši Līguma 2.Pielikumam.
		2. Izmaksas, kas saistītas ar Preces pilnīgu sagatavošanu lietošanai, darbaspēka, materiālu, iepakojuma, piegādes un izkraušanas izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Līguma izpildi.
	5. PIEGĀDĀTĀJS, izrakstot pavadzīmi, piemēro PVN saskaņā ar spēkā esošo Latvijas Republikas normatīvajos aktos noteikto kārtību un apmēru.
4. **NORĒĶINU KĀRTĪBA**
	1. PASŪTĪTĀJS samaksā PIEGĀDĀTĀJAM par kvalitatīvo, Līguma noteikumiem atbilstošo Preci, veicot pārskaitījumu uz PIEGĀDĀTĀJA pavadzīmē norādīto norēķinu kontu 30 (trīsdesmit) kalendāro dienu laikā no abpusēji parakstītās Preču pavadzīmes saņemšanas dienas pie PASŪTĪTĀJA (Līguma izpildes atbildīgās amatpersonas, kas norādītas Līguma 2.pielikumā atzīme par dokumenta saņemšanu).
	2. Par samaksas dienu tiek uzskatīta diena, kad PASŪTĪTĀJS veicis pārskaitījumu uz pavadzīmē norādīto PIEGĀDĀTĀJA norēķinu kontu.
	3. Katrs no Līdzējiem sedz savus izdevumus par banku pakalpojumiem, kas saistīti ar naudas pārskaitījumiem.
	4. PIEGĀDĀTĀJS Preces pavadzīmē norāda PASŪTĪTĀJA piešķirto Līguma numuru, Preces nosaukumu tehniskajā un finanšu piedāvājumā, Preces daudzumu, vienas vienības cenu, mērvienību un kopējo summu, Preces piegādes/izsniegšanas adresi.
5. **LĪDZĒJU PIENĀKUMI**
	1. PIEGĀDĀTĀJS:
		1. pēc PASŪTĪTĀJA pasūtījuma veic Preces piegādi, un izkraušanu PASŪTĪTĀJA norādītajos objektos saskaņā ar Līguma noteikumiem un atbilstoši iepirkuma tehniskajā specifikācijā noteiktajām prasībām;
		2. atbild par piegādātās Preces kvalitāti līdz Preces ražotāja sniegtā garantijas termiņa beigām un sedz PASŪTĪTĀJAM visus pierādītos ar Preces neatbilstību kvalitātei saistītos zaudējumus;
		3. iepazīstina un iesniedz PASŪTĪTĀJA Līguma izpildes atbildīgajai amatpersonai patiesu un pilnīgu informāciju par Preci, tās kvalitāti un lietošanas noteikumiem. Precei jābūt marķētai un ar instrukcijām latviešu valodā, atbilstoši spēkā esošiem normatīvajiem aktiem;
		4. piegādā Preci iepakojumā, kas nodrošina Preces saglabāšanu tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem. Iepakojumam jānodrošina pilnīga Preces drošība pret iespējamiem bojājumiem to transportējot;
		5. atbild par drošības tehnikas, darba aizsardzības, vides aizsardzības, ugunsdrošības, sanitāro prasību un Latvijas Republikā spēkā esošo ārējo normatīvo aktu ievērošanu, kas attiecas uz Preču piegādi;
		6. Preces pavadzīmē Preču nosaukumus norāda atbilstoši Līguma 1.Pielikumā norādītajam nosaukumam;
		7. nav tiesīgs nodot ar Līgumu uzliktās saistības apakšuzņēmējam bez PASŪTĪTĀJA rakstiskas piekrišanas;
		8. uzņemas visu atbildību par Preces nejaušu bojāeju vai bojājumiem līdz Preces pavadzīmes abpusējas parakstīšanas brīdim.
	2. PASŪTĪTĀJS:
		1. pieņem saskaņā ar Līguma noteikumiem piegādāto Līguma prasībām, t.sk., Līguma 1.pielikumam, atbilstošo Preci un samaksā par to;
		2. pārbauda piegādātās Preces kvantitāti, kvalitāti un atbilstību Iepirkumā iesniegtajam piedāvājumam un paraksta Preču pavadzīmi;
		3. ir tiesīgs vienpusīgi atteikties no Preces turpmākas piegādes, ja piedāvātā Prece neatbilst iepirkuma tehniskajā specifikācijā noteiktajām kvalitātes prasībām. Šādā gadījumā PASŪTĪTĀJS nosūta motivētu atteikuma vēstuli PIEGĀDĀTĀJAM;
		4. Preču pavadzīmi paraksta un/vai pretenzijas piesaka PASŪTĪTĀJA Līguma izpildes atbildīgā amatpersona (atbilstoši Līguma 2.pielikumam “Atbildīgo amatpersonu un objektu saraksts”), kura veikusi pasūtījumu;
		5. nodrošina Preces uzglabāšanu atbilstoši Preces uzglabāšanas noteikumiem;
6. **PRECES PASŪTĪŠANAS, PIEGĀDES UN PIEŅEMŠANAS KĀRTĪBA**
	1. PASŪTĪTĀJA par Līguma izpildes atbildīgā amatpersona pasūta Preci atsevišķu partiju veidā, rakstveidā nosūtot pasūtījuma pieprasījumu uz PIEGĀDĀTĀJA e-pasta adresi: \_\_\_\_\_\_\_\_\_\_\_\_, un vienlaikus informējot pa tālruni: \_\_\_\_\_\_\_\_\_\_\_\_.
	2. PASŪTĪTĀJS Līguma kopējās summas ietvaros ir tiesīgs iegādāties Preces, kas nav iekļautas Līguma 1.pielikumā. Minēto Preču apjoms nevar pārsniegt 20% (divdesmit procentus) no Līguma kopējās summas un šāda veida Precēm PIEGĀDĀTĀJS piemēro \_\_ % (\_\_\_ procentu) atlaidi no Preces veikala plaukta cenas.
	3. Veicot Preču pasūtījumu PASŪTĪTĀJS norāda:
		1. pasūtījuma datumu;
		2. Preces nosaukumu;
		3. Preces daudzumu;
		4. vai Prece iekļauta Tehniskajā specifikācijā (Līguma 1.Pielikums);
		5. Preces saņemšanas vietu (piegāde uz PASŪTĪTĀJA norādītā Objekta adresi atbilstoši *Līguma 2.pielikumam*);
		6. PASŪTĪTĀJA atbildīgo amatpersonu par Preces saņemšanu.
		7. Preces pasūtījuma piegādi PIEGĀDĀTĀJS veic atsevišķās partijās 5 (piecu) darba dienu laikā no pasūtījuma veikšanas dienas uz pasūtījumā norādīto adresi.
	4. Prece uzskatāma par pasūtītu dienā, kad PASŪTĪTĀJS ir nosūtījis rakstisku pieprasījumu uz Līguma 6.1.punktā norādīto PIEGĀDĀTĀJA e-pasta adresi.
	5. Prece uzskatāma par saņemtu dienā, kad PASŪTĪTĀJA Līguma izpildes atbildīgā amatpersona (atbilstoši Līguma 2.pielikumam “Atbildīgo amatpersonu un objektu saraksts”), kura veikusi pasūtījumu ir parakstījusi pavadzīmi.
	6. PASŪTĪTĀJAM ir tiesības neparakstīt Preces pavadzīmi, ja Prece neatbilst Līguma, t.sk., 1.pielikumanoteikumiem un/vai iesniegtajam piedāvājumam iepirkumā. Šādā gadījumā PASŪTĪTĀJS sagatavo pretenziju par konstatētajām neatbilstībām un nosūta to uz PIEGĀDĀTĀJA e-pastu: \_\_\_\_\_\_\_\_\_\_\_\_\_ un vienlaikus informē pa tālruni: \_\_\_\_\_\_\_\_\_\_\_\_.
	7. Pēc pretenzijas saņemšanas PIEGĀDĀTĀJAM ir pienākums saskaņā ar PASŪTĪTĀJA norādījumiem Preces piegādes vai saņemšanas vietā novērst trūkumus, vai piegādāt Līguma prasībām atbilstošu Preci Līgumā noteiktā piegādes termiņā, un pildīt piegādes termiņa nokavējuma sankcijas, ja Līguma 6.3.7.punktā minētais termiņš ir nokavēts.
	8. Par Līguma noteikumiem atbilstošu Preci Līguma ietvaros uzskatāma jauna, nelietota Prece, kas atbilst Līguma noteikumiem, tajā skaitā Līguma 1.pielikumam, kā arī normatīvajos aktos noteiktajām prasībām attiecībā uz Preces kvalitāti.
	9. Pēc Preces pavadzīmes parakstīšanas jautājumi par Preces atbilstību tiek risināti saskaņā ar garantijas noteikumiem.
7. **LĪDZĒJU MANTISKĀ ATBILDĪBA**
	1. Ja PIEGĀDĀTĀJS nepiegādā, neapmaina vai nenovērš trūkumus Precei Līguma 6.4. un 8.3.punktā noteiktā termiņā, PASŪTĪTĀJAM ir tiesības piemērot līgumsodu 0,5% (piecas desmitdaļas procenta) apmērā no Pasūtījuma kopējās summas par katru nokavēto dienu. Šādos gadījumos līgumsodu PIEGĀDĀTĀJAM var piemērot pavisam kopā ne vairāk kā 10% (desmit procentus) no Pasūtījuma kopējās summas. Līgumsoda samaksa neatbrīvo no saistību izpildes.
	2. Ja PIEGĀDĀTĀJS atsakās no Līguma izpildes, PASŪTĪTĀJAM ir tiesības piemērot PIEGĀDĀTĀJAM līgumsodu 10% (desmit procentu) apmērā no Līguma kopējās summas. Par atteikšanos no Līguma izpildes ir uzskatāma arī Preču piegādes kavēšana ilgāk par 30 kalendārajām dienām.
	3. Ja PASŪTĪTĀJS nesamaksā par Līguma prasībām atbilstošo piegādāto Preci Līguma 4.1.punktā noteiktajā termiņā, PIEGĀDĀTĀJAM ir tiesības piemērot līgumsodu 0,5% (piecas desmitdaļas procenta) apmērā no termiņā nesamaksātās summas par katru nokavēto dienu, bet ne vairāk kā 10% (desmit procenti) no nesamaksātās summas. Līgumsoda samaksa neatbrīvo no saistību izpildes.
	4. Līgumsoda samaksas termiņš ir 30 (trīsdesmit) kalendārās dienas no līgumsoda rēķina nosūtīšanas dienas (pasta zīmogs). Par atteikšanos no Līguma izpildes šī punkta izpratnē tiek uzskatīta atteikšanās no Preces piegādes Līgumā noteiktajā termiņā. Turpmākie norēķini notiek pēc līgumsoda samaksas.
8. **GARANTIJAS SAISTĪBAS**
	1. PIEGĀDĀTĀJS uzņemas garantijas saistības Precei ne mazāk kā 12 (divpadsmit) mēnešus no attiecīgās Preces pavadzīmes parakstīšanas dienas. Šajā termiņā PIEGĀDĀTĀJS nodrošina, ka Prece atbilst Līguma, t.sk., Līguma 1.pielikumanoteikumiem, saglabā pienācīgu kvalitāti un pilnīgas lietošanas īpašības.
	2. Ja Līguma 8.1.punktā noteiktajā termiņā PASŪTĪTĀJS konstatē, ka Prece nesaglabā pienācīgu kvalitāti un lietošanas īpašības, t.sk., pēc iepakojuma atvēršanas u.t.ml., PASŪTĪTĀJS PIEGĀDĀTĀJAM nosūta rakstisku pretenziju uz e-pastu \_\_\_\_\_\_\_\_\_\_\_\_\_\_\_\_, vienlaikus informējot pa tālruni: \_\_\_\_\_\_\_\_\_\_, un pēc savas izvēles:
		1. uzaicina PIEGĀDĀTĀJU 3 (trīs) darba dienu laikā pēc pretenzijas izsūtīšanas dienas ierasties PASŪTĪTĀJA norādītajā Objekta adresē un veikt Preces apmaiņu vai trūkumu novēršanu;
		2. ierodas Līguma 2.pielikumā “Atbildīgo amatpersonu un objektu saraksts” norādītajā adresē un Līguma izpildes atbildīgās amatpersonas sastāda aktu par Precei konstatētajām neatbilstībām un PIEGĀDĀTĀJS 3 (trīs) darba dienu laikā veic Preces apmaiņu vai trūkumu novēršanu.
	3. PIEGĀDĀTĀJS uz sava rēķina novērš trūkumus, nodrošina Preces piegādi vai apmaina Līguma prasībām neatbilstošo Preci pret jaunu, nelietotu Līguma prasībām atbilstošu Preci 5 *(piecu) darba dienu laikā* no 8.2.1.punktā noteiktās pretenzijas nosūtīšanas dienas vai 8.2.2.punktā norādītās akta sastādīšanas dienas.
	4. PIEGĀDĀTĀJAM nav pienākums apmainīt Līguma prasībām neatbilstošo Preci, ja tā zaudējusi kvalitāti tāpēc, ka nav ievēroti Preces lietošanas un glabāšanas noteikumi.
9. **PERSONAS DATU APSTRĀDE UN AIZSARDZĪBA**
	1. Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk šīs sadaļas ietvaros – Regula) un citiem normatīvajiem aktiem, kas attiecas uz fiziskas personas datu aizsardzību un apstrādi, izņemot gadījumus, kad *iepirkuma priekšmets vai līgums, to daļas atbilstoši Regulas preambulas 16.pantam ir saistīti ar valsts drošību*.
	2. PIEGĀDĀTĀJS nodod PASŪTĪTĀJAM informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.
	3. Parakstot šo Līgumu, PIEGĀDĀTĀJS apliecina, ka:
		1. informācija un personas dati, kas ir iesniegti saistībā ar šī Līguma izpildi, tiks apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un tiks nodrošināta attiecīgo datu subjektu tiesību aizsardzība;
	4. LĪDZĒJIEM ir tiesības apstrādāt no otras puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.
10. **Nepārvarama vara**
	1. Neviens no Līdzējiem nav atbildīgs par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Līdzējs par šādu apstākļu iestāšanos ir informējis otru Līdzēju 7 (septiņu) kalendāro dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
	2. Ar nepārvaramas varas apstākļiem jāsaprot dabas stihijas (ugunsgrēki, plūdi, ilgstošs lietus, zemestrīce, vētras postījumi u.c.), izpildvaras un/vai likumdevējvaras (valdības) izraisītās akcijas,valdības lēmumi, rīkojumi un izmaiņas normatīvajos aktos, politiskās un ekonomiskās blokādes un citi, no Līdzējiem pilnīgi neatkarīgi radušies ārkārtēja rakstura negadījumi, ko Līdzējiem nebija iespējas ne paredzēt, ne novērst.
	3. Līdzējam, kurš atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
	4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katrs no Līdzējiem ir tiesīgs vienpusēji atkāpties no Līguma, par to rakstveidā brīdinot otru Līdzēju 7 (septiņas) kalendārās dienas iepriekš.
11. **Strīdu izskatīšana un Līguma izbeigšana**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Līdzēji atrisina savstarpēju pārrunu ceļā. Ja Līdzēji nevar panākt vienošanos, tad strīdi un nesaskaņas risināmas Latvijas Republikas tiesā normatīvajos aktos noteiktajā kārtībā.
	2. Līgums var tikt izbeigts pirms Līguma darbības termiņa beigām Līdzējiem savstarpēji rakstveidā par to vienojoties.
	3. PASŪTĪTĀJAM ir tiesības vienpusēji atkāpties no Līguma šādos gadījumos:
		1. ja PIEGĀDĀTĀJS nepiegādā Preci 10 (desmit) kalendāro dienu laikā pēc Līguma 6.3.4.punktā noteiktā piegādes termiņa;
		2. PIEGĀDĀTĀJS nepilda kvalitātes garantijas saistības;
		3. Ja PIEGĀDĀTĀJAM aprēķinātais līgumsods sasniedzis Līgumā noteikto maksimālo apmēru – 10% (desmit procentus) no Līguma kopējās summas;
		4. PIEGĀDĀTĀJAM ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
		5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	4. PASŪTĪTĀJAM 30 (trīsdesmit) dienas iepriekš, brīdinot PIEGĀDĀTĀJU, ir tiesības vienpusēji atkāpties no Līguma jebkurā laikā, bez PIEGĀDĀTĀJA piekrišanas, samaksājot PIEGĀDĀTĀJAM par Līgumā noteiktajā kārtībā pasūtīto, piegādāto un pieņemto Preci, neatlīdzinot PIEGĀDĀTĀJAM Līguma izbeigšanas rezultātā radušos zaudējumus.
	5. Līguma 11.3. un 11.4. punktā noteiktajā gadījumā Līgums uzskatāms par izbeigtu 7 (septītajā) dienā pēc PASŪTĪTĀJA vai PIEGĀDĀTĀJA paziņojuma par atkāpšanos (ierakstīta vēstule, vai vēstule, kas parakstīta ar drošu elektronisko parakstu (atbilstoši Elektronisko dokumentu likumam) izsūtīšanas dienas.
	6. Izbeidzot Līgumu saskaņā ar 11.3.punktu, PIEGĀDĀTĀJS maksā PASŪTĪTĀJAM Līgumā noteikto līgumsodu un atlīdzina visus PASŪTĪTĀJAM radušos zaudējumus.
12. **Citi noteikumi**
	1. Visi Līguma grozījumi vai papildinājumi tiek izdarīti rakstiski, Līdzējiem tos parakstot, un tie stājas spēkā reģistrācijas dienā pie PASŪTĪTĀJA, izņemot Līgumā noteiktos gadījumus.
	2. Visi pēc Līguma spēkā stāšanās sastādītie Līguma grozījumi vai papildinājumi, ja tie ir sastādīti atbilstoši Līguma noteikumiem, ir Līguma neatņemamas sastāvdaļas.
	3. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādi spēkā neesoši noteikumi jāaizstāj ar citiem Līguma mērķiem un saturam atbilstošiem noteikumiem.
	4. Līdzēji 5 (piecu) darba dienu laikā rakstveidā informē viens otru par sava nosaukuma, juridiskā statusa, adreses (faktiskās vai juridiskās, objektu adreses), saziņas līdzekļu vai maksājumu rekvizītu, kontaktpersonu maiņu. Pēc paziņojuma saņemšanu (kancelejas atzīme) tas kļūst par Līguma neatņemamu sastāvdaļu.
	5. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
	6. Paziņojumi vai cita veida korespondence, kas attiecas uz Līgumu (izņemot Līgumā atrunātos un e-pasta sūtījumus) ir jānosūta ierakstītā sūtījumā uz Līgumā norādītajām Līdzēju juridiskajām adresēm vai jānodod tieši adresātam, vai jānosūta ar drošu elektronisko parakstu uz Līdzēju e-pastu.

Līdzēji vienojas, ka Līgumā atrunātie e-pasta sūtījumi tiek uzskatīti par saņemtiem e-pasta nosūtīšanas dienā, bet pārējie – atbilstoši Paziņošanas likumā noteiktajam.

* 1. PIEGĀDĀTĀJA kontaktpersona ir – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(amats, vārds un uzvārds)*, tālruņa Nr.:\_\_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	2. PASŪTĪTĀJA par Līguma izpildi atbildīgās amatpersonas objektos ir norādītas Līguma 2.pielikumā “Atbildīgo amatpersonu un objektu saraksts” (turpmāk – Saraksts). Grozījumi Līgumam pievienotajā Sarakstā tiek noformēti, reģistrējot jaunu par Līguma izpildi atbildīgo amatpersonu sarakstu, nosūtot vienu Saraksta eksemplāru PIEGĀDĀTĀJAM. Līdz ar jaunā Saraksta reģistrēšanu pie Līguma, spēku zaudē iepriekšējais Saraksts.
	3. Līgums sastādīts latviešu valodā uz \_\_\_ (\_\_\_\_) lapām 2 (divos) oriģināleksemplāros, kuriem ir vienāds juridiskais spēks, un kas pa vienam eksemplāram glabājas pie PASŪTĪTĀJA un PIEGĀDĀTĀJA, tajā skaitā Līgumam pievienoti šādi pielikumi:
		1. Līguma 1.pielikums: “Tehniskā specifikācija, tehniskais un finanšu piedāvājums” uz \_\_ (\_\_) lapām;
		2. Līguma 2.pielikums: “Atbildīgo amatpersonu un objektu saraksts” uz \_\_ (\_\_) lapām.
1. **Līdzēju rekvizīti**